EkBass/fiwiki-20250220-pages-articles huggingface dataset:
Äetsän lyhyttavaratehtaat

Äetsän lyhyttavaratehtaat (tuotemerkki ÄLY) oli Äetsässä toiminut teollisuuslaitos, jonka perusti vuonna 1929 Lauri Anselmi Hellström (1893–1977). Tehtaiden valmistamia tuotteita olivat mm. sarvi-, galaliitti- ja selluloidikammat, piiput, savukeimukkeet, tupakkapussit, kukkarot ja lompakot, sukka- ja hihanauhat, vyöt, salkut ja olkaimet. Oman valmistuksen ohella yritys toi maahan tupakointivälineitä, selluloidi- ja kumitavaroita, leluja sekä kodin koriste- ja käyttötavaraa. Työntekijöitä oli enimmillään noin 60–70. Huittisten Keikyässä syntyneen Lauri Hellströmin isä teki sarvikampoja ja kutomasukkuloita, ja poika osallistui jo nuorena niiden myymiseen. Aluksi hän välitti isänsä ja muiden keikyäläisten käsityöläisten tuotteita paitsi Suomeen, myös Viroon ja muihin Baltian maihin, joista toi maahan raaka- aineita. Vuoden 1928 paikkeilla hän hankki auton, jolla hän kiersi tekemässä tukkukauppaa. Seuraavana vuonna oli aika avata oma tehdas Äetsän rautatieaseman lähelle. Oma nelikerroksinen teollisuuskiinteistö valmistui 1933. Hellström kehitti tehtaissaan kampojen käsityövalmistuksen koneelliseksi teollisuudeksi. 1930-luvulla Äetsän lyhyttavaratehtaat oli vanhin ja suurin täysin koneistettu kampatehdas Suomessa. Tehtaista muodostui myös seudun nahka- ja laukkuteollisuuden uranuurtaja, joka myi laukkuja muun muassa Hollantiin, Ruotsiin, Saksaan ja Tanskaan. Sotien jälkeen tehtaiden menestys alkoi hiipua, kun verotus suosi tehdastuotannon sijasta kotivalmistusta, josta ei tarvinnut maksaa liikevaihtoveroa. Hellströmin yritys siirtyi kotityönä tehtyjen ja maahantuotujen tuotteiden välitykseen laajan kauppaedustajaverkoston avulla. Kesäkuussa 1960 tehtaiden koneet myytiin huutokaupalla. Lauri Hellström kuoli 1977, ja Äetsän lyhyttavaratehtaat poistettiin kaupparekisteristä vuonna 1981.Anneli Kortekallio:Äetsän lyhyttavaratehtaat, Lauri Hellström 1929-1981 , Elinkeinoelämän keskusarkisto 1998. Viitattu 17.8.2014. ==Lähteet== Luokka:Entiset suomalaiset teollisuusyritykset Luokka:Äetsä
Juha Koponen

Juha Koponen (s. 27. kesäkuuta 1966 Turku) on suomalainen yritysjohtaja, joka toimi vuodesta 2020 kesäkuuhun 2024 Lähi-Tapiolan pääjohtajana. Koulutukseltaan hän on kauppatieteiden maisteri. ==Ura== Koponen on valmistunut kauppatieteiden maisteriksi Åbo Akademista vuonna 1990 pääaineenaan yritystalous. Koulu- ja opiskeluaikanaan Koponen toimi Turun oppilaskunnat ry:n puheenjohtajana ja Suomen lukiolaisten liiton varapuheenjohtajana. Vuosina 1990–2002 hän toimi eri yrityksissä johtotehtävissä Suomessa, Britanniassa ja Belgiassa. Vuonna 2002 Koponen siirtyi Tamroon, jossa hän toimi aluksi konsernin talousjohtajana ja johtoryhmän jäsenenä. Hän aloitti Tamro Suomen toimitusjohtajana vuonna 2006 ja Tamro-konsernin konsernijohtajana elokuussa 2009. Tamron jälkeen hän toimi Veikkauksen toimitusjohtajana vuodet 2012–2016 siihen saakka, kun Veikkaus, Raha-automaattiyhdistys ja Finntoto yhdistyivät. Tammikuussa 2017 hän ryhtyi yrittäjäksi ja osti isänsä vuonna 1990 perustaman Build Care Oy:n, jonka Elaproof-tuote on vesipohjainen, myrkytön ja hengittävä vesieriste. Koponen toimi myös Lähi-Tapiolan Pääkaupunkiseudun yhtiön hallituksessa. Huhtikuussa 2019 hänet valittiin Lähi-Tapiolan pääjohtajaksi, jossa tehtävässä hänen piti aloittaa alkuvuonna 2020. Finanssivalvonnan (Fiva) mukaan Koposella ei kuitenkaan ollut riittävästi tehtävässä vaadittua osaamista vakuutusalalta, ja hänen virallinen aloituksensa lykkääntyi. Lähi-Tapiola hankki hänelle räätälöityjä opintoja muun muassa Tampereen yliopistosta. Fiva hyväksyi Koposen pääjohtajuuden kesäkuussa 2020. Fivan vaatima lisäkokemus oli kerätty muun muassa Lähi-Tapiolan vahinko- ja henkiyhtiöiden hallitusten puheenjohtajana. Juha Koponen kertoi luopuvansa Lähi-Tapiola-ryhmän pääjohtajuudesta toukokuussa 2024. ==Luottamustehtäviä== Koposen entisiä tai nykyisiä luottamustehtäviä: *Finanssiala ry:n hallituksen puheenjohtaja (2022–2023) *Keskuskauppakamarin valtuuskunnan jäsen (2012–) *Åbo Akademin säätiön valtuuskunnan jäsen (2013–2017), *SPR:n veripalvelun hallituksen jäsen (2014–2017) ja *Suomen Urheilugaala ry:n puheenjohtaja (2014–2016). ==Yksityiselämä== Koponen on naimisissa ja hänellä on neljä lasta. Hän harrastaa shakkia ja on toiminut Lounais-Suomen shakkiliiton puheenjohtajana 1990-luvulla. == Lähteet == ==Aiheesta muualla== *Koposen Twitter-tili Luokka:Suomalaiset yritysjohtajat Luokka:Veikkauksen toimitusjohtajat Luokka:Vuonna 1966 syntyneet Luokka:Elävät henkilöt
Hille Korhonen

Hille Kristiina Korhonen (ent. Viskari, o.s. Ranta-aho. s. 1961 Lohja) on suomalainen yritysjohtaja. Hän oli Nokian Renkaiden toimitusjohtajana kesäkuusta 2017 toukokuuhun 2020, jolloin hän sai potkut. Aiemmin Korhonen oli Fiskarsin tuotanto-, hankinta- ja logistiikkajohtaja sekä johtoryhmän jäsen vuodesta 2008 ja Alkon toimitusjohtaja vuodesta 2013. Koulutukseltaan Korhonen on diplomi-insinööri Tampereen teknillisestä korkeakoulusta ja tekniikan lisensiaatti Teknillisestä korkeakoulusta. Hän työskenteli Outokumpu Copperilla logistiikan ja markkinoinnin kehittämistehtävissä 1993–1996, Nokialla logistiikan johtotehtävissä 1996–2003 ja Iittala-konsernin tuotanto-, hankinta- ja logistiikkajohtajana 2003–2008. Korhonen oli Nokian Renkaiden hallituksen jäsen vuosina 2006–2020 ja istuu vielä Kaupan liiton ja Ilmarisen hallituksissa. Maaliskuussa 2016 hän sai ensimmäistä kertaa Suomessa jaetun Women’s Board Awardin. Vuonna 2018 Hille Korhonen promovoitiin Tampereen yliopiston kunniatohtoriksi. Korhonen on naimisissa Pertti Korhosen kanssa. Heidän uusperheessään on viisi lasta. == Lähteet == ==Aiheesta muualla== * Hille Korhosen haastattelu Ylen Aamu-tv:ssä Yle Areena. 3.3.2016. Luokka:Alkon pääjohtajat Luokka:Suomalaiset yritysjohtajat Luokka:Suomalaiset insinöörit Luokka:Nokian henkilöstö Luokka:Suomalaiset elinkeinoelämän vaikuttajat Luokka:Vuonna 1961 syntyneet Luokka:Elävät henkilöt
Olli Lyytikäinen, Pakeneva Hamlet

Olli Lyytikäinen, Pakeneva Hamlet on Salon taidemuseon julkaisema teos kuvataiteilija Olli Lyytikäisestä ja hänen tuotannostaan. Teos on julkaistu taidemuseon Veturitallissa 7. kesäkuuta – 28. syyskuuta 2014 järjestetyn näyttelyn yhteydessä. Teos sisältää kuvia Lyytikäisen teoksista sekä artikkelit: * Laura Luostarinen, Esipuhe * Björn Springfeldt, Pakeneva Hamlet * Esa-Pekka Salonen, Olli tuli sisään ikkunasta * Elämäkerta Näyttelyssä on esillä 137 Lyytikäisen teosta ja lisäksi Elonkorjaajat-ryhmän muiden taiteilijoiden teoksia. Näyttely oli laajempana esillä alkuvuodesta Ruotsissa Skärhamnissa Nordiska Akvarellmuseetissa, joka tuotti näyttelyn.Salon taidemuseo, viitattu 17.8.2014Laura Luostarinen, Esipuhe, Olli Lyytikäinen, Pakeneva Hamlet s. 5 Veikko Halmetoja kiittää Helsingin Sanomiin kirjoittamassaan artikkelissa kirjaa ja toteaa: "Salosen tekstin kaltaista arjen taidehistoriaa olisi kiinnostava lukea enemmän ja pidemminkin. Se tarjoaa mukavan tavan sukeltaa kiinnostavan taiteilijan elämään muutoinkin kuin teosten kautta."Veikko Halmetoja: Olli Lyytikäisen näyttely on kesän tapaus. Helsingin sanomat 29.7.2014. ==Lähteet== Luokka:Suomalaiset tietokirjat Luokka:Vuoden 2014 kirjat Luokka:Kirjat taiteesta
Ikaalisten myrkytystapaus 1914

Ikaalisten myrkytystapaus 1914 tapahtui tammikuussa 1914 Ikaalisten maalaiskunnan Vatulan kylässä. Myrkytyksen uhreina kuoli kuusi ihmistä ja viisi sairastui vakavasti. Kymmenet saivat lisäksi lievempiä oireita. == Tapahtumien kulku == Vatulan kylän Yli-Nurmenkosken talossa pidettiin 22. tammikuuta 1914 lukukinkerit joihin otti osaa noin 40 henkilöä. Kinkerien yhteydessä tarjottiin vieraille ruokaa ja juomia. Kinkerien jälkeen suurin osa kinkerivieraista sairastui vakavasti ja kuusi heistä kuoli seuraavien päivien aikana. Aluksi luultiin että myrkytys olisi aiheutunut huonosti tinatuista kuparipannuista tarjotusta kahvista mutta laboratoriotutkimukset paljastivat että ruokiin oli sekoitettu arsenikkia. Teosta epäiltynä vangittiin aluksi kinkeritalon isäntä Frans Yli-Nurmikoski (s. 1884) ja hänen veljensä Väinö Yli-Nurmikoski (s. 1894) jotka kiistivät syyllisyytensä. Frans Yli-Nurmikoski kertoi olleensa kinkeripäivien aikaan juovuksissa eikä hän tiennyt mitään tapauksista. Kuulusteluissa selvisi että Frans Yli-Nurmikoski oli tapellut muutamia päiviä ennen kinkereitä veljiensä Nestori Yli-Nurmikosken (s. 1883) ja Väinö Yli-Nurmikosken kanssa sillä seurauksella että jälkimmäiset olivat olleet useita päiviä pois talon töistä. Todistajien mukaan Fransin ja hänen veljiensä välit olivat jo pitkään olleet riitaisat. Selvisi myös että Nestori Yli-Nurmikoski oli ostanut tammikuun alkupuolella 1914 ennen kinkereitä arsenikkia sisältävää ns. keisarinvihreää Ikaalisten kauppalasta kauppias J. E. Järvisen kauppapuodista ja Väinö Yli-Nurmikoski oli ostanut arsenikkia kauppias J. Grönmanin puodista. Frans Yli-Nurmikoski vapautettiin tämän seurauksena ja Nestori Yli-Nurmikoski vangittiin. Kihlakunnanoikeuden päätös jutussa tuli syyskuun alussa 1914. Nestori Yli-Nurmikosken todettiin lisänneen salaa arsenikkia kinkeriruokiin ja hänet tuomittiin 12 vuoden kuritushuonerangaistukseen ruokien myrkyttämisestä. Väinö Yli-Nurmikoski sai neljän vuoden tuomion avunannosta rikokseen. Veljesten tarkoituksena oli ilmeisesti vain aiheuttaa sekasortoa kinkereillä ja kostaa näin veljelleen Fransille. Nestori Yli-Nurmikoski pääsi ilmeisesti vapautumaan keväällä 1917 Venäjän maaliskuun vallankumouksen jälkeen vankilasta tai sitten hänen tuomionsa täytäntöönpano oli viivästynyt. Hän muutti pois kotoaan ja työskenteli työnjohtajana Ikaalisten Särkikosken saha- ja myllylaitoksella. Hän liittyi Ikaalisten suojeluskuntaan lokakuun lopulla 1917. Suomen sisällissodan aikana punaiset ampuivat hänet 4. maaliskuuta 1918 Vatulan kylässä. Yli-Nurmikoski haudattiin huhtikuussa 1918 Ikaalisten valkoisten sankarihautaan. == Lähteet == * Veikko Huuska Uuhen Suomen Puheenvuoro 3.1.2014 : Erikoinen murhenäytelmä sadan vuoden takaa - Ikaalisten joukkosurma lukusijoilla 1914. : Suomen rikoshistorian uhrikylläisin joukkomurha * HS 100 vuotta sitten : Kuusi pitovierasta kuoli myrkkyyn Ikaalisissa - Kymmenet sairastuivat vaarallisesti, Helsingin Sanomat 30.03.2014 Luokka:Suomalaiset henkirikostapaukset Luokka:1910-luvun oikeustapaukset Myrkytystapaus Luokka:1914 Luokka:1910-luvun rikokset
Haasta Hans

Haasta Hans oli suomalainen viihdeohjelma, joka alkoi 1. syyskuuta 2014 Jim- kanavalla. Ohjelmassa tunnetut julkisuuden henkilöt kilpailivat Michelin- tähdillä palkittua Hans Välimäkeä vastaan. Ensimmäisellä kaudella kilpailemassa olivat muun muassa Jethro Rostedt, Marco Bjurström ja Anni Hautala yhdessä Radio Suomipopin tiimin kanssa. Ohjelmaa juonsi Marja Hintikka. Haasta Hans sai toisen tuotantokauden, joka alkoi 24. maaliskuuta 2015 Jimillä. ==Ohjelman kulku== Kilpailijat haastoivat Hansin kokkaamalla alku-, pää- ja jälkiruoat, joiden teeman ja raaka-aineet kilpailija itse oli päättänyt. Kilpailijan apuna oli kaksi hänen valitsemaansa henkilöä sekä henkilökohtainen valmentaja, joka sai auttaa ruoan esillelaittamisessa kahden viimeisen minuutin aikana. Henkilökohtaisina valmentajina toimivat Henri Alén, Jaakko Sorsa ja Sikke Sumari. Voittajan valitsi tuomaristo, johon kuuluivat Top Chef Suomi -voittaja Akseli Herlevi, Köökistä kajahtaa -blogin pitäjä Maija Männistö ja Glorian Ruoka & Viini -lehden ruoka- ja viinitoimittaja Outi Väisänen. ==Jaksot== ===Ensimmäinen tuotantokausi=== Jakso Esitetty Kilpailija Apurit Teema Valmentaja Voittaja 1 1. syyskuuta 2014 Arttu Wiskari Marko Jansson Mikko Vehmala äijäruoka Sikke Hans 2 8. syyskuuta 2014 Marco Bjurström Meikku Ilander Ritva Enäkoski intialainen katukeittiö Jaakko Hans 3 15. syyskuuta 2014 Anni Hautala Jaajo Linnonmaa Sami Kuronen Italia Sikke Hans 4 22. syyskuuta 2014 Jani Sievinen Aleksi Rajansuo Jorma Toivonen Suomi-Ruotsi Jaakko Hans 5 29. syyskuuta 2014 Uniikki Diandra Oscar Borges Japani Henri Uniikki 6 6. lokakuuta 2014 Jethro Rostedt Anni Ikonen Carina brittiläinen aamiainen lounas, päivällinen Jaakko Hans 7 13. lokakuuta 2014 Kaisa Liski Harri Suoperä Minna Korea Jaakko Hans 8 20. lokakuuta 2014 Tiia Vanhatapio Minttu Vesala Kaapo Kamu Rovaniemi meets Memphis Henri Hans 9 27. lokakuuta 2014 Ali Jahangiri Farbod Mehrabkhani Henric Chezek iranilainen kasvisruoka Sikke Hans 10 3. marraskuuta 2014 Olga Temonen Jannika B Juulia Koskikallio villivihannekset pula-ajan ruoka Henri Olga ===Toinen tuotantokausi=== Jakso Esitetty Kilpailija Apurit Teema Valmentaja Voittaja 1 24. maaliskuuta 2015 Vappu Pimiä Keiku Jari Meksiko Jaakko Vappu 2 31. maaliskuuta 2015 Teuvo Loman Marianne Niko tee Jaakko Hans 3 10. huhtikuuta 2015 Riitta Väisänen Siila sukulaistyttö kesäherkut Henri Riitta 4 14. huhtikuuta 2015 Petteri Ahomaa Tuomas Grönman Tapio Kaakeli Aasia Jaakko Hans 5 21. huhtikuuta 2015 Lilli Paasikivi Johanna Rusanen Jaakko Ilves Ranska Jaakko Hans 6 28. huhtikuuta 2015 Costello Hautamäki Sanna Hautamäki Aki Parhio Thaimaa Henri Costello 7 5. toukokuuta 2015 Niina Backman Anssi Honkanen Samuel Nyman värit Sikke Hans 8 12. toukokuuta 2015 Tuomas Vimma Jenni-vaimo Jacke Joes Japani Sikke Tuomas 9 26. toukokuuta 2015 Jussi Halli Jani Folman Juha-Pekka Kettunen Ranska Henri Hans 10 2. kesäkuuta 2015 Ninja Sarasalo Iman Bellamina Nesha Marokko Sikke Hans ==Lähteet== == Aiheesta muualla == * Blogi: Köökistä kajahtaa Luokka:Viihdeohjelmat Luokka:Suomalaiset televisio-ohjelmat Luokka:Ruokaohjelmat
Dolphin Browser

Dolphin Browser on älypuhelimille tarkoitettu verkkoselain, joka on saatavilla iOS -ja Android käyttöjärjestelmille. Ohjelman on kehittänyt MoboTap Inc ja ensimmäinen versio selaimesta ilmestyi vuonna 2012, jolloin se oli kehittynein HTML5 selain.http://www.intomobile.com/2012/06/20/dolphin-browsers-new- dolphin-engine-fastest-html5-mobile-browser-out-there == Ominaisuuksia == * Tabbed Browsing Käyttäjä voi avata useita sivuja välilehdille ja pitää auki monta sivua samalla kertaa. Välilehdestä toiseen vaihtaminen on helppoa ja nopeaa. * Dolphin sonar Tiedonhakuun, tiedon jakamiseen tai selaimen ohjaukseen voi käyttää ääntä kirjoittamisen sijasta. Esimerkiksi jos käyttäjä sanoo: _Ebay Nike Shoes_ , Dolphin hakee Ebayn sivuilta kaikki Niken valmistamat kengät. * Gesture Browsing Käyttäjä voi luoda nopeita oikupolkuja nettisivuihin, joilla useimmin käy. Sivuille pääsee kun piirtää ruudulle haluamansa kuvion tai kirjaimen. Dolphin sisältää muutamia valmiiksi asennettuja kuvioita, joita ovat mm. "T" joka vie Twitteriin ja "F" joka vie Facebookiin. * Sync Ominaisuuden avulla voi synkronoida laitteensa työpöytäselaimen (Firefox tai Google Chrome) kanssa, jos selaimeen on asennettu tarvittava lisäosa. == Palkinnot == Dolphin Browser on myös voittanut seuraavat palkinnot: * PC Magazine's Best Free iPhone and iPad Apps of 2011 * PC Magazine Editors Choice in 2012 * CNet 100 in 2011 == Lähteet == Luokka:Android-sovellukset Luokka:IOS-sovellukset Luokka:Selaimet Luokka:Vuoden 2012 ohjelmistot
Keisarinvihreä

pienoiskuva|Keisarinvihreän myyntipakkaus Keisarinvihreä on erittäin myrkyllinen kupariasetoarsenaatti eli kupariarseniitin ja kupariasetaatin seos, joka on väriltään hyvin kirkkaan vihreää. Ainetta on käytetty väriaineena ja hyönteismyrkkynä. Keisarinvihreällä värjättiin vaatteita, tapetteja ja jopa makeisiakin. Sitä käytettiin myös maalien väriaineena. Tapeteista vapautunut arseeni aiheutti usein myrkytysoireita kun kosteissa huonetiloissa homesieni hajotti arseenia sisältävää väriainetta, jolloin huoneilmaan haihtui arseeniyhdisteitä. Keisarinvihreän käyttö kiellettiin sen myrkyllisyyden vuoksi useissa maissa jo 1920-luvulla ja lopullisesti se poistui käytöstä 1960-luvulla. Keisarinvihreästä on käytetty myös nimityksiä Schweinfurter Grün, kasselinvihreä tai pariisinvihreä. Siitä johtuu myös sana myrkynvihreä. == Lähteet == == Aiheesta muualla == *PubChem: Copper acetoarsenite *Toxin and Toxin Target Database (T3DB): Copper(II) acetoarsenite Luokka:Vihreät väriaineet Luokka:Myrkylliset kemikaalit Luokka:Arseeniyhdisteet Luokka:Kupariyhdisteet
Blas Pérez

Blas Antonio Miguel Pérez Ortega (s. 13. maaliskuuta 1981 Panamá, Panama) on panamalainen jalkapalloilija, joka edustaa Major League Soccerissa pelaavaa FC Dallasta. Pérez kuuluu myös Panaman jalkapallomaajoukkueseen. Häntä pidetään yhtenä Panaman kaikkien aikojen parhaista pelaajista. == Ura == Pérezin kasvattajaseura on Panamá Viejo. Ensimmäistä kertaa hän siirtyi ulkomaille vuonna 2002, kun hän siirtyi uruguaylaiseen Club Nacional de Footballiin. Pitkällä urallaan Pérez on edustanut viittätoista eri seuraa, joista tunnetuin on todennäköisesti espanjalainen Hércules CF, joka pelasi Pérezin jakson aikana Espanjan toiseksi korkeimmalla sarjatasolla Segunda Divisiónissa. Espanjan ja Uruguayn lisäksi Pérez on pelannut muun muassa Meksikossa, Kolumbiassa ja Arabiemiraateissa. Kolumbian liigassa Pérez voitti mestaruuden kahdesti, Deportivo Calin ja Cúcuta Deportivon riveissä. Dallasiin hän siirtyi vuonna 2012. Panaman jalkapallomaajoukkueessa hän teki debyyttinsä vuonna 2001. Hän on edustanut Panamaa 84 maaottelussa, joissa maaleja on kertynyt 32 kappaletta. Pérez oli yksi Panaman parhaista pelaajista vuoden 2007 Gold Cupissa, jossa Panama selviytyi puolivälieriin. Pérez teki turnauksessa kolme maalia ja syötti yhden. Hänet nimettiinkin turnauksen tähtikentälliseen. Pérez on 187 senttimetriä pitkä. == Lähteet == * * http://www.national-football- teams.com/player/5053/Blas_Perez.html Luokka:Panamalaiset jalkapalloilijat Luokka:Vuonna 1981 syntyneet Luokka:Elävät henkilöt
Yhdystie 2070

Yhdystie 2070 on tie, joka kulkee Eurajoelta Rauman Lappiin. Tien pituus on 13 kilometriä. Tie kulkee eurooppatien 8 ja valtatien 8 risteyksestä Eurajoen ja Rauman kuntarajalle nimellä Lapintie. Tästä eteenpäin koko loppumatkan ajan tie kulkee nimellä Eurajoentie. ==Lähteet== 2070 Luokka:Eurajoen liikenne Luokka:Rauman liikenne
Google Hangouts

Google Hangouts oli Googlen kehittämä pikaviestintä- ja videopuheluohjelma. Hangouts oli alun perin Google+-palvelun osa. Siitä tuli itsenäinen ohjelma johon Google siirsi Hangoutsin ja Google Talkin toiminallisuuden. Ohjelma julkaistiin 15. toukokuuta 2013 Google+ Messengerin, Talkin ja Hangouts- videopuhelupalveluiden korvaajaksi. Palvelu on käytettävissä internetin kautta sekä Chrome OS-, Android- ja iOS-sovelluksina ja Google Chrome -laajennuksena Windowsilla, Mac OS:lla ja Linuxilla. Vuonna 2017 Google alkoi kehittää Google Meet ja Google Chat -ohjelmia osana Google Workspace -toimisto-ohjelmaa. Google siirsi Workspace-käyttäjät Meet- ja Chat-käyttäjiksi kesäkuussa 2020. Hangoutsin käyttäjiä alettiin siirtää vuoden 2021 aikana, ja Google Hangouts lakkautettiin 1. marraskuuta 2022. == Ominaisuudet == Google Hangoutsilla voi lähettää pikaviestejä ja soittaa videopuheluita. Pikaviesteissä voi käyttää emojihymiöitä, kuvia ja gif-animaatioita. Lisäksi Google Hangoutsissa voi luoda ryhmäkeskusteluja. Videopuheluissa voi olla 2–10 osallistujaa, ja ne voi jakaa suoratoistona reaaliaikaisesti YouTubeen Hangouts On Air -palvelun avulla. == Katso myös == * Google Meet == Lähteet == Luokka:Googlen palvelut Luokka:IOS-sovellukset Luokka:Android-sovellukset Luokka:Pikaviestintäohjelmat Luokka:VoIP-ohjelmat Luokka:Videopuheluohjelmat Luokka:Vuoden 2013 ohjelmistot
Denis Kudrjavtsev

Denis Aleksandrovitš Kudrjavtsev (s. 13. huhtikuuta 1992 Tšeljabinsk, Venäjä) on venäläinen aitajuoksija, joka kilpailee 400 metrin aidoissa. Hänen ennätyksensä on Pekingin MM-kisoissa 2015 finaalissa juostu 48,05. Tulos on myös Venäjän ennätys. Kudrjavtsev voitti pronssia yleisurheilun EM-kisoissa 2014 Zürichissä tuloksella 49,16. Vuosien 2014 ja 2015 Euroopan joukkuemestaruuskilpailuissa Kudrjavtsev voitti 400 metrin aidat. Hän saavutti hopeaa vuoden 2015 MM-kilpailuista uudella maansa ennätyksellä. Kudrjavtsevin valmentajana toimii Vladimir Širjaev. == Lähteet == * * http://www.european- athletics.org/athletes/group=K/athlete=150217-kudryavtsev-denis/index.html Luokka:Venäläiset 400 metrin aitajuoksijat Luokka:Vuonna 1992 syntyneet Luokka:Elävät henkilöt
Euroopan kisat

Euroopan kisat () ovat Euroopan parhaille urheilijoille suunnatut urheilukilpailut, jotka järjestettiin ensimmäistä kertaa vuonna 2015. Kisojen järjestämisestä vastaa Euroopan olympiakomiteat (EOC), joka julkisti tiedon uuden kilpailun järjestämisestä 8. joulukuuta 2012 pitämässään yleiskokouksessa Roomassa. Ensimmäiset Euroopan kisat järjestettiin Bakussa, Azerbaidžanissa kesäkuussa 2015. Sen jälkeen kisat ovat vuorossa aina neljän vuoden välein. Vuoden 2019 Euroopan kisat oli tarkoitus järjestää Alankomaissa, mutta maa ilmoitti vain muutamaa päivää ennen vuoden 2015 kisoja luopuvansa kisojen järjestämisestä. Lokakuussa 2016 Valko-Venäjän presidentti Aljaksandr Lukašenka ilmoitti, että kisat järjestetään Minskissä 2019, koska se oli ainut jäljelle jäänyt ehdokas kilpailujen järjestäjäkaupungiksi. Vuonna 2023 kisat järjestetään Puolan Krakovassa. == Järjestäjäkaupungit == Järjestys Vuosi Isäntä Päivämäärät Osallistujien lukumäärä Lajeja Kilpailuja Maat Urheilijat I 2015 Baku 12. kesäkuuta – 28. kesäkuuta 50 5 898 30 253 II 2019 Minsk 21. kesäkuuta – 30. kesäkuuta 50 4 082 20 200 III 2023 Krakova 21. kesäkuuta – 2. heinäkuuta 48 6 857 29 254 IV 2027 == Urheilulajit == Bakun kisoissa 2015 kilpailtiin seuraavissa urheilulajeissa: *Ammunta *Beachfutis *Jousiammunta *Judo *Karate *Koripallo (3×3) *Lentopallo (lentopallo ja rantalentopallo) *Melonta (ratamelonta) *Miekkailu *Nyrkkeily (amatöörinyrkkeily) *Paini *Pyöräily (maantiepyöräily, aika-ajo, BMX-pyöräily, maastopyöräily) *Pöytätennis *Sambo *Sulkapallo *Taekwondo *Triathlon *Vesilajit (uimahypyt, uinti, taitouinti, vesipallo) *Voimistelu (akrobatia, aerobic, telinevoimistelu, trampoliinivoimistelu, rytminen voimistelu) *Yleisurheilu (tarkoitettu vain yleisurheilun Euroopan joukkuemestaruuskilpailujen kolmosdivisioonan maille, kuten isäntämaa Azerbaidžanille) == Lähteet == == Aiheesta muualla == * http://www.european- games.org/ *
Gianmarco Tamberi

Gianmarco Tamberi (s. 1. kesäkuuta 1992 Civitanova Marche) on italialainen korkeushyppääjä. Tamberia valmentaa hänen isänsä Marco Tamberi, joka oli urallaan myös korkeushyppääjä ja Italian sisäratojen ennätyksen haltija. Tallinnan alle 20-vuotiaiden EM-kisoissa 2011 Tamberi saavutti pronssia. Hän sijoittui viidenneksi Helsingin EM-kilpailuissa 2012, mutta karsiutui loppukilpailusta Lontoon olympialaisissa. Göteborgin EM-hallikilpailuissa 2013 hän oli viides ja Zürichin EM-kisoissa 2014 seitsemäs. Prahan sisäratojen EM- kilpailuissa 2015 hän sijoittui seitsemänneksi ja Pekingin MM-kilpailuissa 2015 kahdeksanneksi. Vuoden 2016 sisäratojen MM-kilpailuista hän voitti kultaa tuloksella 236. Amsterdamin EM-kilpailuissa 2016 Tamberi voitti kultaa tuloksella 232. Hän karsiutui loppukilpailusta Lontoon MM-kilpailuissa 2017 ja sijoittui neljänneksi Berliinin EM-kilpailuissa 2018. Hän voitti sisäratojen Euroopan-mestaruuden Glasgow'ssa 2019 tuloksella 232. Vuoden 2019 Dohan MM- kilpailuissa hän oli kahdeksas. Hän saavutti hopeaa Toruńin EM- hallikilpailuissa 2021 tuloksella 235. Tokion olympialaisissa 2021 Tamberi jakoi olympiakullan samalla tuloksella 237 Mutaz Essa Barshimin kanssa. Hän saavutti Belgradin MM-hallikilpailuissa 2022 pronssia tuloksella 231. Elokuussa 2022 hän voitti kultaa Münchenin EM-kilpailuissa tuloksella 230. Eugenen MM-kilpailuissa 2022 hän oli neljäs tuloksella 233. Vuonna 2023 Tamberi voitti uransa ensimmäisen maailmanmestaruuden Budapestin MM- kilpailussa tuloksella 236. Hän voitti Euroopan-mestaruuden Roomassa 2024 tuloksella 237. Pariisin olympialaisissa Tamberi sijoittui 11:nneksi tuloksella 222. Hän kärsi olympialaisten aikaan munuaiskivistä, ja loppukilpailupäivänäkin hän kertoi oksentaneensa verta ja joutuneensa ambulanssilla päivystykseen. Tamberi on voittanut Italian mestaruuden ulkoradoilla vuosina 2012, 2014, 2016, 2018, 2020 ja 2022 sekä sisäradoilla 2016, 2019 ja 2021. Tamberin ennätys ulkoradoilla on vuonna 2016 Monacossa hypätty 239, joka on myös Italian ennätys. Helmikuussa 2016 Tamberi hyppäsi sisäratojen Italian ennätystuloksen 238. == Lähteet == == Aiheesta muualla == * Luokka:Italialaiset korkeushyppääjät Luokka:Italialaiset olympiavoittajat Luokka:Vuonna 1992 syntyneet Luokka:Elävät henkilöt
Amphion Loudspeakers

Amphion Loudspeakers Oy on kuopiolainen kaiutinvalmistaja, joka on tunnettu muotoilultaan pelkistetyistä ja äänenlaadusta hyviä arvioita saaneista hifikaiuttimista ja studiomonitoreista.Saarinen, Juhani: Suomalaisvalmistajien kaiuttimet leviävät olohuoneisiin maailmalla, Helsingin Sanomat 1.3.2014. Viitattu 17.8.2014. Yritys perustettiin 1998 ja se työllisti alkuvuodesta 2014 puolen tusinaa kokopäiväistä työntekijää, joista monet ovat yrityksessä mukana myös omistajina.Pitkänen, Perttu: Suurin osa kotimaisista kaiuttimista tehdään Itä-Suomessa, Taloussanomat 16.8.2004. Viitattu 17.8.2014. Liikevaihto 8/2020 päättyneellä tilikaudella oli noin 2,2 miljoonaa euroa ja tilikauden tulos oli 251 tuhatta. Yhtiössä on 7 henkilöstön jäsentä. Toimitusjohtajana toimii yhtiön perustaja Anssi Hyvönen. Amphion toimi Kuopiossa entisessä Heikin Kievarin huoltamossa. Nykyisin tuotantotilat ovat Telkkistentiellä Likolahdessa. Kaiutinten kotelot tekee kuopiolainen sopimusvalmistaja. Yrityksen valmistamat kaiuttimet ulottuvat parihinnaltaan 600 eurosta 15 000 euroon. Tuotesarjat pienimmästä suurimpaan ovat nimeltään Ion, Helium, Argon sekä kolmitiekaiutin Krypton.Tuotteet , Amphion.fi. Viitattu 17.8.2014. Amphion pyrkii rakentamaan kaiuttimensa ääntä suuntaaviksi, jolloin ne sopivat tavalliseenkin huoneakustiikkaan. Yritys panostaa myös kaiuttimien eleettömään moderniin muotoiluun, jotta ne voisivat toimia sisustuselementteinä. Yrityksen perustajan Anssi Hyvösen kertoman mukaan kaiuttimet ovat saaneet erinomaista palautetta muun muassa yhdysvaltalaisilta musiikkituottajilta, kuten Rick Rubinilta.Vedenpää, Ville: Suomalaiskaiuttimet tähtituottajien suosiossa, Yle Kulttuuri 12.9.2012. Viitattu 17.8.2014. ==Lähteet== Luokka:Viihde- elektroniikan tuotemerkit Luokka:Suomalaiset kaiutinvalmistajat
Bertel Laurell

Bertel Henrik Laurell (13. heinäkuuta 1879 Hailuoto – 19. heinäkuuta 1954 Tampere) oli suomalainen Tampereella vaikuttanut lääkäri. Laurell oli erittäin tunnettu, ja hänen lääkärintoiminnastaan Tampereella on jäänyt muistiin paljon kaskuja.60 vuotta, Aamulehti, 13.07.1939, nro 184, s. 4, Kansalliskirjaston digitaaliset aineistot. Viitattu 13.07.2024 Bertel Laurellin vanhemmat olivat kirkkoherra, rovasti Josef Salem Laurell ja Gustava Elisabet Snellman. Hän pääsi ylioppilaaksi 1899 Oulun lyseosta ja valmistui Helsingin yliopistosta lääketieteen kandidaatiksi 1904 ja lisensiaatiksi 1908. Laurell toimi Ikaalisten kunnanlääkärinä 1908–1909 ja 1911–1919, välillä hän oli kunnanlääkärinä Joroisissa 1909–1911. Ikaalisissa hän toimi myös pari vuotta v.t. piirilääkärinä ja 1911–1919 koululääkärinä. Laurell oli sitten vuodesta 1920 alkaen Tampereella yksityislääkärinä sekä kaupungin vähävaraisten lääkärinä 1920–1943. Viimeksimainitussa virassa hän toimi myös kunnalliskodin lääkärinä sekä kaupungin ja eräiden yksityisten lastenkotien lääkärinä. Laurellin apua käytettiin varsinkin sisätautitapauksissa ja hänellä oli laaja ja uskollinen potilaskunta. Juuri tältä ajalta ovat peräisin ne kaskut, joissa hän on päähenkilönä. Bertel Laurell oli naimisissa vuodesta 1908 sairaanhoitaja Ida Rankaviidan kanssa. Tampereen Lääkäriseura on jakanut vuodesta 1985 lähtien ansioituneille lääkäreille Bertel Laurellin kunniapalkintoa. == Lähteet == * * Tampereen Lääkäriseuran historiaa * === Viitteet === Luokka:Suomalaiset lääkärit Luokka:Vuonna 1879 syntyneet Luokka:Vuonna 1954 kuolleet
Sports Tracker

Sports Tracker on suomalainen älypuhelimille tarkoitettu kuntoilusovellus, joka mittaa kuljetun reitin GPS:n avulla. Se kehitettiin alun perin Nokian puhelimille, mutta Nokian luovuttua kehitystyöstä kolme entistä nokialaista jatkoi kehitystyötä, ja nykyään Sports Tracking Technologies Ltd. vastaa sovelluksen kehittämisestä. Sovelluksen omistaa Amer Sports. == Ominaisuudet == Sports Tracker mittaa harjoituksen aikana kuljetun reitin puhelimen GPS:n avulla ja muodostaa siitä nopeus -ja korkeusgraafit. Mikäli käyttäjällä on Sports Tracker -sykevyö, häneltä mitataan myös syketiedot. Harjoituksia voi myös valokuvata ja jakaa Facebookiin tai Twitteriin. Harjoituksen aikana voi myös kuunnella musiikkia, ja Sports Tracker antaa myös äänipalautetta harjoituksesta. == Myynti Amer Sportsille == Suomalainen urheiluvälinekonserni Amer Sports osti Sports Trackerin toukokuussa 2015. Palvelu jatkaa edelleen samalla nimellä ilman suurempia muutoksia. == Lähteet == Luokka:MeeGo- sovellukset Luokka:Android-sovellukset Luokka:IOS-sovellukset Luokka:Windows Phone -sovellukset Luokka:Symbian-sovellukset Luokka:BlackBerry-sovellukset Luokka:Bada-sovellukset Luokka:Vuoden 2004 ohjelmistot
Google Play -musiikki

Google Play -musiikki () oli Google Playn alaisuuteen kuuluva musiikin ja podcastien kuunteluun tarkoitettu suoratoistopalvelu. Käyttäjillä oli mahdollisuus ladata palveluun 50 000 omaa kappaletta ilmaiseksi. Maksullisen palvelun äänenlaatu oli maksimissaan 320K MP3. Google tarjosi ohjelmasta kokeiluversion, jonka jälkeen ohjelman käyttö maksoi 9,99 euroa kuukaudessa. Käyttäjillä oli mahdollisuus ostaa kokonaisia albumeita tai yksittäisiä kappaleita suoraan toisto-ohjelmasta.play.google.com Google Music All Acces Google ilmoitti sulkevansa palvelun vuonna 2020. Google antoi mahdollisuuden siirtää tilinsä tiedot YouTube Music -palveluun.https://techcrunch.com/2020/05/12/youtube-music-adds-a-transfer- option-ahead-of-google-play-musics-shutdown-this-year/ Palvelu lakkasi 3. joulukuuta 2020. == Saatavuus == Google Play -musiikki oli saatavilla seuraavissa maissa: Alankomaat, Argentiina, Australia, Belgia, Bolivia, Bosnia-Hertsegovina, Brasilia, Bulgaria, Chile, Costa Rica, Dominikaaninen tasavalta, Ecuador, El Salvador, Espanja, Etelä-Afrikka, Guatemala, Honduras, Intia, Irlanti, Islanti, Italia, Itävalta, Japani, Kanada, Kolumbia, Kreikka, Kroatia, Kypros, Latvia, Liechtenstein, Liettua, Luxemburg, Malta, Meksiko, Nicaragua, Norja, Panama, Paraguay, Peru, Pohjois-Makedonia, Portugali, Puola, Ranska, Romania, Ruotsi, Saksa, Serbia, Slovakia, Slovenia, Suomi, Sveitsi, Tanska, Tšekin tasavalta, Ukraina, Unkari, Uruguay, Uusi-Seelanti, Valko-Venäjä, Venezuela, Venäjä, Viro, Yhdistunut kuningaskunta ja Yhdysvallat.support.google.com Google Play Music - Saatavuus == Lähteet == Luokka:Google Play Luokka:Android-sovellukset Luokka:IOS-sovellukset Luokka:Musiikkisivustot Luokka:Vuoden 2011 ohjelmistot
Zoë Akins

Zoë Byrd Akins (30. lokakuuta 1886 Humansville, Missouri - 29\. lokakuuta 1958 Los Angeles, Kalifornia) oli yhdysvaltalainen Pulitzer-palkittu näytelmäkirjailija, kirjailija ja runoilija. Missourin Humansvillessa syntynyt Akins kasvoi Saint Louisissa, jossa hän myös opiskeli. Hän kävi koulua myös Illinoisin Godfreyssa. Kun Akins valmistui vuonna 1903, hän alkoi kirjoittaa näytelmiä ja runoutta sekä työskennellä kriitikkona monissa sanomalehdissä. Hänen ensimmäinen merkittävä draamanäytelmänsä oli Papa (1914), jota esitettiin Broadwaylla lyhyen aikaa vuonna 1919. 1920-luvulla hänen Broadway- näytelmiään alettiin filmatisoimaan mykkä- ja lopulta äänielokuviksi. Akinsin komedianäytelmä The Greeks Had a Word for It (1930) oli hänen ensimmäinen menestysnäytelmänsä vuosiin, ja näytelmä filmatisoitiin myöhemmin kahdesti. 1930-luvulla Akins alkoi laatia käsikirjoituksia elokuviin. 1930-luvun alussa hän teki käsikirjoitukset muun muassa elokuviin Sarah and Son (1930) ja Viattomuuden kukka (1933). Vuonna 1935 Akins voitti Pulitzer-palkinnon draamanäytelmästään Nainen naista vastaan. Vuonna 1953 Jean Negulesco ohjasi komediaelokuvan Kuinka miljonääri naidaan Akinsin näytelmän The Greeks Had a Word for It pohjalta. Uransa lopulla Akins laati käsikirjoituksia moniin televisio-ohjelmiin. Zoë Akins oli aviossa englantilaisen puku- ja lavastesuunnittelija Hugo Rumboldin (1884-1932) kanssa. Akins kuoli 71-vuotiaana vuonna 1958. == Lähteet == == Aiheesta muualla == * * Zoë Akins Internet Broadway Databasessa Luokka:Vuonna 1886 syntyneet Luokka:Vuonna 1958 kuolleet Luokka:Yhdysvaltalaiset näytelmäkirjailijat Luokka:Yhdysvaltalaiset kirjailijat Luokka:Yhdysvaltalaiset runoilijat Luokka:Yhdysvaltalaiset elokuvakäsikirjoittajat Luokka:Yhdysvaltalaiset televisiokäsikirjoittajat
Leo Ruuskanen

Leo Ruuskanen on taiteilijanimimerkki, jonka takana on Elonkorjaajat- taiteilijaryhmän taiteilijoita ystävineen. Ensimmäinen Ruuskasen nimellä pidetty näyttely oli 1973 Galleria Halvoissa Huveissa. Hän osallistui myös Helsingin Taiteilijaseuran näyttelyyn, Valtion taidekilpailuun ja Nuorten näyttelyyn ja osallistui Elonkorjaajien yhteisnäyttelyihin. Hänelle on luotu persoona, jonka syntymävuosi on 1946.Sanna Wuorinen, Leo Ruuskanen. Pinx. Maalaustaide Suomessa. Tarinankertojia, Weilin & Göös, 2003, s. 162 Teokset maalattiin hyvin nopeasti Olli Lyytikäisen työhuoneella yhteisen ideoinnin pohjalta. Aloittaja loi oman näkemyksen, jota seuraavat sitten jatkoivat. 25 valmistuneesta teoksesta 21 asetettiin näytteille. Ryhmän idea oli tehdä Ruuskasen kautta sellaista taidetta, jota he eivät muuten tekisi. Taustalla ovat olleet ainakin seuraavat taiteilijat: Peter Widen, Philip von Knorring, Carl-Erik Ström, Ilkka-Juhani Takalo-Eskola, Olli Lyytikäinen, Janne Vainio, Antero Kare ja Tuomo Vartiainen. Nimimerkin töitä on ollut vuonna 2014 esillä Salon taidemuseo Veturitallissa näyttelyssä Olli Lyytikäinen ja Elonkorjaajat. ==Lähteet== ==Kirjallisuutta== * Sari Wuorinen, Leo Ruuskanen ja Elonkorjaajat, Jyväskylän yliopiston taide- ja kulttuuriaineiden muuntokoulutus, 2003. – (Jyväskylän taidemuseon julkaisuja ; Jyväskylän yliopiston Taide, tiede ja teknologia -muuntokoulutuksen julkaisuja nro 2/2003) Luokka:Suomalaiset taidemaalarit Luokka:Vuonna 1946 syntyneet
Subway Surfers

Subway Surfers on tanskalaisen SYBO Gamesin kehittämä päättymätön juoksupeli älypuhelimille. == Pelaaminen == Subway Surfersissa pelaajan tehtävä on juosta rautatieaseman vartijaa ja hänen koiraansa karkuun junaraiteilla keräten samalla kolikoita. Pelaajan tavoitteena on saada mahdollisimman paljon pisteitä juoksemalla mahdollisimman pitkälle. Pelaaja liikkuu juostessaan kolmen eri junaraiteen välillä, ja hän voi vaihtaa raidetta aina kun eteen tulee este. Raiteen vaihdon lisäksi pelaaja voi liikkua myös hyppimällä. Esteitä pelissä ovat mm. junavaunut ja erisuuruiset aidat. Peli päättyy, kun pelaaja törmää esteeseen ja sen myötä jää kiinni vartijalle. Pisteiden keräämisen lisäksi pelissä on tehtäviä (Missions), jotka parantavat jokaisen pelin lopussa saatavaa pistetulosta pistekertoimella. Nämä tehtävien kautta hankitut pistekertoimet ovat pysyviä, ja kasvavat 30-kertaiseksi saakka. === Pelin hahmot === Valtaosa pelin hahmoista voidaan ostaa pelin sisäisillä kolikoilla ja avaimilla. Joitakin hahmoja on avattavissa myös yhdistämällä peli Facebook-tunnuksiin. Facebookiin yhdistämällä pelaaja voi myös kilpailla Facebook-kavereitaan vastaan. Pelissä on myös muita rajoitetusti ostettavia hahmoja. Jotkin pelin hahmoista voi saada vain keräämällä pelin mysteeriboxeista saatavia esineitä. Hahmoille voi myös ostaa erilaisia asuja. === Power-upit === Pelissä on erilaisia power uppeja, jotka muuttavat pelin sisäisiä toimintoja hetkellisesti. Niitä ovat muun muassa: * Coin Magnet: Kerää jokaisella pelaajan lähellä olevilla raiteella olevat kolikot. * Super Sneakers: Kengät, joilla pelaaja voi hypätä paljon normaalia tasoa korkeampia hyppyjä. * Jetpack: Jetpackin avulla pelaajan hahmo lentää hetken junien yllä, jolloin pelaaja voi kerätä ilmassa olevia kolikoita. * 2x Multiplier: Kaksinkertaistaa pisteiden keräyksen nopeuden hetkeksi. * Power Jumper: Lennättää pelihahmoa junien yllä hetken ajan. *Hoverboard: Suojaa pelaajaa törmäyksiltä 30 sekunnin ajan, tai seuraavaan törmäykseen saakka. Lautoja on monia erilaisia, ja osaa niistä käyttämällä pelihahmo voi saada erilaisia, laudan käytön ajan kestäviä kykyjä, kuten super nopeus tai teleportaation. == Lähteet == == Aiheesta muualla == * http://kiloo.com/games/subway-surfers * http://www.sybogames.com/subway-surfers/ Luokka:Amazon Kindle -pelit Luokka:Vuoden 2012 videopelit Luokka:Android-pelit Luokka:iOS-pelit Luokka:Windows Phone -pelit
OnePlus

OnePlus (, lyh. 1+) on kiinalainen viihde-elektroniikkavalmistaja. Se valmistaa älypuhelimia, puettavia tietokoneita ja televisioita. Lisäksi se on kehittänyt älypuhelimissaan käytettävän OxygenOS-käyttöliittymän (Kiinassa HydrogenOS) ja tehnyt älypuhelimilleen lisälaitteita, kuten kuulokkeita. OnePlussan perustivat 16. joulukuuta 2013 Carl Pei ja Pete Lau, joka toimii yhä yhtiön toimitusjohtajana. Yhtiön päämaja sijaitsee Shenzhenissä. Yhtiön nimen suomenkielisestä taivutuksesta syntyi kiistaa Twitterissä loppuvuodesta 2019 ja tuon jälkeen OnePlussan Suomen tytäryhtiö ilmoitti taivuttavansa yhtiön nimen genetiivimuodon jatkossa muotoon ”OnePlussan”. == Tuotteet == OnePlus valmistaa älypuhelimia ja niiden lisälaitteita, puettavia tietokoneita ja televisioita. Se aloitti älypuhelinvalmistajana julkaisemalla vuonna 2014 OnePlus One -puhelimen. OnePlus julkaisi muita tuotteita, kuulokkeet ja television, ensimmäistä kertaa vuonna 2018. == Lähteet == == Aiheesta muualla == * Verkkosivut *
Eteläntytönkorento

Eteläntytönkorento (Coenagrion puella) on tytönkorentoihin kuuluva sudenkorento. == Ulkonäkö ja koko == Eteläntytönkorento on ulkonäöltään useiden muiden tytönkorentojen kaltainen. Koiraalla on takaruumiin toisessa jaokkeessa sen takareunasta erillinen tumma U-kirjainta muistuttava kulmikas kuvio. Takaruumis on kolmannesta viidenteen jaokkeeseen enimmäkseen vaalea. Jaokkeiden sivuilla on tummat pitkittäiset viivat, jotka alkavat jaokkeiden tummista takaosista. Naaras on hyvin samankaltainen kuin keihästytönkorento ja sirotytönkorento. Eteläntytönkorentonaaras eroaa näistä kaluksen takareunan hieman aaltoilevan muodon perusteella. Eteläntytönkorennon takaruumiin pituus on 23–30 mm ja takasiiven pituus 16–24 mm. == Levinneisyys ja elinympäristö == Lajia esiintyy yleisenä Keski- ja Etelä-Euroopasta Pohjois-Afrikan rannikolle ja Keski-Aasiaan sekä Siperiassa Altaille asti. Eteläntytönkorento on monissa osissa Eurooppaa yleisin Coenagrion-suvun laji. Laji on havaittu Suomessa ensimmäistä kertaa vuonna 1958, mutta se on alkanut yleistyä nopeasti 2000-luvulla. Sitä tavataan varsinkin Kaakkois-Suomessa ja pääkaupunkiseudulla. Tällä hetkellä jokseenkin harvinaisen eteläntytönkorennon yleisyys on todennäköisesti vielä kasvamassa. Eteläntytönkorento elää monenlaisilla vesillä, varsinkin seisovilla, mutta myös virtaavilla. Suomessa sitä esiintyy etenkin etelärannikolla runsaskasvustoisilla pienvesillä, kuten sorakuopissa, ojissa ja puutarhojen lampareissa. == Elintavat == Lajin lentoaika on Suomessa touko-kesäkuun vaihteesta elokuun lopulle. Päälentoaika ajoittuu suurin piirtein kesäkuun puolivälistä heinäkuun puoliväliin. == Lähteet == Luokka:Tytönkorennot
Siri (Apple)

Siri on Applen henkilökohtainen puhetunnistukseen perustuva virtuaaliavustaja. Se osaa esimerkiksi kirjoittaa viestejä ja kalenterimerkintöjä ääniohjatusti, hakea tietoa Internetistä, avata sovelluksia ja muuttaa laitteen asetuksia. Applen Kartat on integroitu Siriin, joten navigointisovelluksen ääniohjaus perustuu Sirin puhemoottoriin. Siri esiteltiin alun perin iPhone 4s -puhelimen julkaisun yhteydessä lokakuussa 2011. Siri on käytettävissä Applen eri tuotteissa, kuten iOS-, macOS- ja watchOS-käyttöjärjestelmissä. == Kritiikki == Siriä on moitittu huonosta puheentunnistuksesta. Siri oli kuitenkin Ylen vertailussa Samsungin S Voicea parempi. Apple julkaisi iOS 9.3 -ohjelmistopäivityksen mukana Siriin kielituen suomelle. == Katso myös == * Amazon Alexa * ChatGPT * Google Assistant * Tekoäly == Lähteet == Luokka:IOS- sovellukset Luokka:Apple Luokka:Virtuaaliavustajat Luokka:Vuoden 2011 ohjelmistot
Charles Koch

Charles de Ganahl Koch (s. 1. marraskuuta 1935) on yhdysvaltalainen liikemies. Hän omistaa 42 % Koch Industries -yhtiöstä, ja on sen toimitusjohtaja ja hallituksen puheenjohtaja. Hänen veljensä David Koch omistaa yhtä suuren osan ja on yhtiön varatoimitusjohtaja. Helmikuussa 2018 hänen omaisuudekseen arvioitiin 47,7 miljardia Yhdysvaltojen dollaria. 2014 Forbesin listoilla hän oli maailman kuudenneksi rikkain mies. == Ura == Charles Koch on koulutukseltaan kemianteknologian ja ydinteknologian diplomi-insinööri MIT:stä. Hän on neljästä veljeksestä toiseksi vanhin. Koch Industries on Charlesin isän Fred Kochin perustama. Isä nimitti Charlesin toimitusjohtajaksi vuonna 1967. Veljesten valtakaudella yritys on kasvanut 2600-kertaiseksi. Charles Koch otti suuren riskin vuonna 1968 ja liittoutui J. Howard Marshallin kanssa saadakseen Pine Bendin öljynjalostamon perheensä yhtiön haltuun. Kauppa onnistui ja jalostamosta tuli tärkeä osa imperiumia. Vuonna 1983 hän liittoutui jälleen Marshallin ja veljensä Davidin kanssa, ja he ostivat kaksi muuta veljestä sekä pienosakkaat ulos yrityksestä. Kochin veljekset ovat rahoittaneet näkyvästi vapaata markkinataloutta edistäviä ajatushautomoita. Charles oli toinen Cato-instituutin perustajista 1970-luvulla. Vuonna 2009 selvisi, että heidän säätiönsä on rahoittanut Teekutsuliikkeen kampanjoita. Vuonna 2011 TIME-lehti nimesi Kochin veljekset maailman sadan vaikutusvaltaisimman ihmisen joukkoon. Vuonna 2012 veljekset käyttivät kymmeniä miljoonia dollareita republikaaniehdokkaiden tukemiseen, ja Mitt Romneyn häviö Barack Obamalle oli heille paha takaisku. == Yksityiselämä == Charles Koch on naimisissa ja hänellä on poika ja tytär. Tytär ei osallistu yhtiön toimintaan, mutta pojasta ollaan kasvattamassa aktiivista johtajaa Koch Industriesille. == Lähteet == === Viitteet === == Aiheesta muualla == Luokka:Yhdysvaltalaiset yritysjohtajat Luokka:Vuonna 1935 syntyneet Luokka:Elävät henkilöt
Barèges

Barèges on kunta Lounais-Ranskassa Hautes-Pyrénées'n departementissa Midi- Pyrénées'n alueella. Kunta on korkeimmalla Ranskassa sijaitseva kylpyläkaupunki. Kylpylällä on vuosisataiset perinteen. Vuonna 1675 kylpylässä vieraillut Madame de Maintenon lisäsi kylpylän tunnettavuutta. Vuosina 1861 - 1864 Napoleon III rakennutti nykyiset kylpylärakennukset. Tour de France 2014 ==Aiheesta muualla== ==Lähteet== Luokka:Hautes-Pyrénées’n kunnat
Google Keep

Google Keep on Googlen kehittämä muistiinpanosovellus, jota voi käyttää verkkoselaimella, Android-sovelluksella tai Google Chrome -laajennuksen kautta. == Ominaisuudet == Google Keepissä voi luoda kahdeksan värisiä muistilappuja, joissa voi olla tekstiä, kuvia ja muistutus. Englanninkielisessä versiossa on myös haku, joka etsii tekstiä kuvista. Kun muistiinpano on valmis, sen voi siirtää arkistoon. Muistiinpanot synkronoituvat automaattisesti Googlen palvelimille. Puhelimilla, joissa on Android 4.0 tai uudempi, voi lisätä äänimuistiinpanoja. == Katso myös == * Microsoft OneNote, markkinakilpailija Microsoftin vastaava sovellus == Lähteet == Luokka:Googlen ohjelmistot Luokka:Android-sovellukset Luokka:Web- sovellukset
Johorensalmi

Johorensalmi on salmi ja tärkeä vesiväylä Malakan niemimaan eteläkärjessä. Salmi muodostaa Malesian ja Singaporen valtioiden rajan. Salmen pohjoispuolella on Malesian Johorin osavaltio ja eteläpuolella on Singaporen saari. Salmen itäpäässä on Johorjoen laskukohta ja salmen länsiosan pengertie katkaisee luontaisen vesiyhteyden aiheuttaen salmen likaantumista. Rantavaltioilla on puhdistussuunnitelmia. Salmen poikki on kaksi tieyhteyttä: vuonna 1924 valmistunut Johorin–Singaporen pengertie salmen kapeimmassa kohdassa sen keskiosassa mantereenpuoleisen Johor Bahrun kaupungin ja saarenpuoleisen Woodlandsin välillä sekä vuonna 1998 valmistunut noin kahden kilometrin mittainen silta salmen länsiosan yli Tuasin kohdalla. Pengertie on ruuhkainen: Arkisin matka kilometrin mittaisen sillan yli vie vähintään tunnin, viikonloppuisin vielä enemmän. Jopa 300 000 henkilön, pääosin malesialaisten työmatkustajien, on arvioitu kulkevan sen kautta päivittäin eikä tullin kohdalla ole kunnollista jalkakäytävää. Pengertietä kulkee tullien kautta jopa lähes 150 000 ajoneuvoa päivässä. Tilannetta helpottamaan on rinnalle suunnitteilla kiskoilla kulkeva reitti Johor Bahrun Bukit Chagarin asemalta Singaporen puoleiselle Woodlands North -asemalle. Lisäksi tullimuodollisuuksia halutaan helpottaa. Sen rakentaminen alkoi vuonna 2021, ja aikataulun mukaan sen tulisi valmistua vuoden 2026 lopussa. ==Lähteet== Luokka:Malesian ja Singaporen raja Luokka:Salmet
David Koch

David H. Koch (3. toukokuuta 1940 – 23. elokuuta 2019) oli yhdysvaltalainen liikemies. Hän omisti 42 prosenttia Koch Industries -yhtiöstä ja oli sen varatoimitusjohtaja. Hänen veljensä Charles Koch omistaa yhtä suuren osan ja on yhtiön toimitusjohtaja ja hallituksen puheenjohtaja. Vuonna 2019 hänen omaisuudekseen arvioitiin 50,5 miljardia Yhdysvaltojen dollaria. Forbesin listoilla hän oli maailman yhdenneksitoista rikkain mies. ==Ura== Koch Industries on Davidin isän Fred Kochin perustama. Veljesten valtakaudella yritys kasvoi 2600-kertaiseksi. David Koch oli Libertaaripuolueen varapresidenttiehdokas vuonna 1980. Hänen vaaliteemojaan olivat vapaa abortti, homoseksuaalisuuden, huumeiden ja prostituution laillistaminen. Hän moitti republikaanien ehdokasta Ronald Reagania tekopyhäksi, jonka linja ei poikennut riittävästi demokraattien Jimmy Carterista. Olemalla itse varapresidenttiehdokas Koch saattoi vapaasti tukea puoluetta ja sen presidenttiehdokas Ed Clarkia. Hän käytti vaalikampanjaan 2,1 miljoonaa dollaria. Kochin veljekset ovat rahoittaneet näkyvästi vapaata markkinataloutta edistäviä ajatushautomoita. Vuonna 2009 selvisi, että heidän säätiönsä on rahoittanut Teekutsuliikkeen kampanjoita. Vuonna 2011 Time-lehti nimesi Kochin veljekset maailman sadan vaikutusvaltaisimman ihmisen joukkoon. Vuonna 2012 veljekset käyttivät kymmeniä miljoonia dollareita republikaaniehdokkaiden tukemiseen, ja Mitt Romneyn häviö Barack Obamalle oli heille paha takaisku. David oli veljeksistä suorapuheisempi. Hän asui New Yorkissa ja käytti paljon aikaansa politiikkaan ja hyväntekeväisyyteen.. Vuonna 2012 Greenpeace uutisoi, että Kochin veljekset olivat sen laskelmien mukaan käyttäneet 67 miljoonaa dollaria ilmastonmuutos-denialistien rahoittamiseen vuodesta 1997 alkaen. ==Hyväntekeväisyys== Yksi David Kochin tavoitteista oli löytää syöpään parannuskeino. Hän lahjoitti tähän tarkoitukseen 215 miljoonaa dollaria, joista sata miljoonaa käytettiin tutkimuskeskusken perustamiseen MIT:hen. Koch itse sairasti eturauhassyövän. ==Yksityiselämä== David Koch oli naimisissa Julia Kochin (o.s. Flesher) kanssa ja heillä on kolme lasta. David Kochin kuoltua Julia Koch nousi erääksi maailman varakkaimmista naisista. Toukokuussa 2021 Bloomberg listasi Julia Kochin ja perheen omaisuuden arvoksi 64,4 miljardia dollaria. == Lähteet == Luokka:Yhdysvaltalaiset yritysjohtajat Luokka:Yhdysvaltalaiset miljardöörit Luokka:Vuonna 1940 syntyneet Luokka:Vuonna 2019 kuolleet
Luz-Saint-Sauveur

Luz-Saint-Sauveur on kunta Lounais-Ranskassa Hautes-Pyrénées'n departementissa Midi-Pyrénées'n alueella. Se on kylpyläkaupunki, ja siellä sijaitsee laskettelukeskus Luz-Ardiden. Kunnan nähtävyyksiä on korkealla vuorenlla olevan linnan (Château Sainte-Marie) rauniot sekä Napoleon III:n rakennuttama monumentaalinen silta. Tour de France 2014 ==Aiheesta muualla== ==Lähteet== Luokka:Hautes-Pyrénées’n kunnat
Kioski (levy-yhtiö)

Kioski on valokuvataiteilija Aki Roukalan perustama suomalainen levy-yhtiö. Sen tunnetuin artisti on Mirel Wagner, jonka albumi When the Cellar Children See the Light of Day nousi Suomen virallisen albumilistan ykköseksi elokuussa 2014. Helsinkiläinen progressiivista rockia soittava Kuha. on ollut Kioskin artisti vuodesta 2007. ==Lähteet== ==Aiheesta muualla== *Virallinen verkkosivu Luokka:Suomalaiset levy-yhtiöt
Kouvola (täsmennyssivu)

Kouvola voi tarkoittaa seuraavia: ;paikannimenä: * Kouvola, kaupunki Kymenlaaksossa * Kouvola, kylä Lohjalla * Kouvola, kylä Luopioisissa (nykyään osa Pälkänettä) * Kouvola, kylä Nuijamaalla (nykyään osa Lappeenrantaa) * Kouvola, kylä Punkalaitumella * Kouvola, kylä Ruokolahdella ;muita merkityksiä: * Kouvola, Aleksanteri Hakaniemen albumi vuodelta 2020.
Mohyliv-Podilskyi

Mohyliv-Podilskyi () on kaupunki Vinnytsjan alueella Ukrainassa, Ukrainan ja Moldovan rajajokena toimivan Dnestrin koillisrannalla. Kaupunki on Mohyliv- Podilskyin piirin (34 106 as.) keskus. Kaupungin asukasluvuksi arvioitiin 32 056 (vuonna 2013). Kaupungissa on rautatieasema; kaupungin kautta on rautatieyhteys etelään Moldovan puolelle. Kuva:Залізниця.jpg|Rautatieasema Kuva:Миколаївська церква,.JPG|Ortodoksinen Nikolain kirkko Kuva:Могілев- Подольскьй. Георгіївська церква 01.JPG|Ortodoksinen Aleksanteri Nevskin kirkko ==Lähteet== ==Aiheesta muualla== * Virallinen verkkosivusto Kaupunki Luokka:Vinnytsjan alueen kaupungit